Paljulubavale Rootsi ajale tuli aga lõpp, mis tuntud Suure  Põhja­sõjana. Põhjasõjale eelnev suur näljaaeg ja selle lõppu liituv suur katk tegid oma hävitamistöö ühes sõjaga põhjalikult. Juba suur nälja­aeg oli tunduvalt paisanud segi lausmaa mõisate ja külade majapidamise. Ühel poolel enam kui teisel. Suur Põhjasõda ise aga hävitas külasid ja talusid, kahandades kohutaval viisil maa majanduslikku võimet ja rahvaarvu. Rahvaarvu ja maa majandusliku võime kahanemisel on olnud suur mõju ka suurel katkul.